
ПРОЈЕКТНИ ЗАДАТАК

ИЗРАДУ ТЕХНИЧКЕ ДОКУМЕНТАЦИЈЕ ЗА РЕКОНСТРУКЦИЈУ ОБЈЕКТА КСЦ ПИНКИ, ЗЕМУН, БЕОГРАД


OПШTИ ПOДAЦИ 

	ИНВЕСТИТОР:



ОБЈЕКАТ:

	Град Београд - Градска управа Града Београда
Секретаријат за инвестиције

Културно спортски центар Пинки

	ЛОКАЦИЈА:
	Београд, Градски парк 2, Земун




I	ОПШТИ УСЛОВИ
Техничка документација којa је предмет пројектног задатка:
· Идејно решење (ИДР) са прибављањем локацијских услова
· 3Д прикази
· Идејни пројекат (ИДП) са прибављањем Решења о одобрењу
· Пројекат за извођење (ПЗИ) са прибављањем сагласности МУП-а противпожарне полиције

Техничку документацију урадити у складу са:
· Пројектним задатком;
· Архивском документацијом објекта (расположивој у архиву општине Земун и код корисника); 
· Информацијом о локацији и Локацијским условима,
· Условима јавних институција, условима надлежних органа за издавање локацијских услова, решења о одобрењу и употребне дозволе;
· Геодетским подлогама (копији плана, катастру подземних инсталација, катастарско-топографски плану, протоколу регулације), пројектант је у обавези да прибави наведену документацију; 
· Правилником о садржини, начину и поступку израде и начин вршења контроле техничке документације према класи и намени објеката ("Сл. гласник РС" бр. 96/2023);
· Законом о заштити од пожара ("Сл. гласник РС" бр.111/09, 20/15, 87/2018 и 87/2018 - др. законима);
· Правилником о енергетској ефикасности ("Сл. гласник РС" бр.61/11);
· Правилником о условима, садржини и начину издавања сертификата о енергетским својствима зграда ("Службени гласник РС", бр. 69/2012, 44/2018 – др. закон и 111/2022);
· Правилником о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама ("Сл. гласник РС", бр. 22/2015);
· свим осталим важећим законима, правилницима, прописима, нормативима и стандардима везаним за ову врсту посла, односно намену објекта.

1. Корисник располаже мањим сегментима техничке документације.
2. У архиву Општине Земун расположива је комплетнија и обимнија техничка документација за објекат СЦ Пинки.

Потребно је остварити увид у сву расположиву документацију и утврдити њену употребљивост.

Потребно је израдити техничку документацију изведеног стања:
· Архитектонско грађевински елаборат (подлоге изведеног стања, на основу расположиве документације и стања на лицу места),
· Извештај о прегледу грађевинске конструкције, са стручном анализом и предлогом мера за санацију,
· Синхрон план постојећег стања унутрашњих инсталација (приказати трасе главних водова инсталација водовода и канализације, термотехничких инсталација, електро инсталација). Извршити све потребне истражне радове ради утврђивања траса.

На нивоу целог објекта, извршити и анализу постојећег и планираног стања, како би се дефинисале опрема и инсталације које се евентуално задржавају / демонтирају и уклањају.


II	ОПШТИ ДЕО О ОБЈЕКТУ

2.1. Локација

Културно спортски центар Пинки налази се у улици Градски парк 2 у Земуну. У катастру непокретности уписан је као јавна својина у власништву града Београда. Објекат је смештен у градском парку у непосредној близини Земунске гимназије, Пољопривредног факултета и Дома ваздухопловства. Центар је основан као установа од ширег друштвеног интереса намењена грађанима за задовољавање својих потреба у области културе, образовања и физичке културе. 

Парцела објекта оивичена је са три стране јавним саобраћајним површинама, улицом Градски парки и поплоченим платоом. Објекту се колски приступа приступним интерним улицом са паркинг простором. Пешачки приступ је омогућен са стране главног улаза са истока, као и са стране улаза са севера и југа. Простор око објекта је уређен са приступним пешачким стазама, са мањим зеленим површинама. 

2.2.	Подаци о објекту

· Слободностојећи објекат саграђен 1974. године, лоциран у оквиру Старог језгра Земуна културноисторијске целине од великог значаја, на КП 1248 КО Земун
· Површина катастарске парцеле износи 3.722 м2, 
· уписана површина која је под објектом је 3.722 м2.
· Изграђен је 1974. године - аутор академик Иван Антић
· Спратност објекта - По+НП+ВП+3
· Нето површина подземне етаже ~ 720 m2
· Нето површина објекта ~12.033 m2
· Бруто површина објекта ~19.290 m2
· Примарни садржаји надземних етажа:
· Централна спортска сала са трибинама, пројектована за око 2.500 гледалаца,
· Базен димензија 12,5х25 m, са неопходним пратећим садржајима,
· Мултифункционални простори у функцији спорта и културе,
· Технички простори
· Подземна етажа у функцији техничких просторија
(Нумерички подаци су преузети из расположиве архивске документације).

Предметна катастарска парцела се налази у Просторно културној историјској целини „Старо језгро Земуна“, (Решење Завода бр 949/2 од 1.11.1966.г) која је проглашена за Културно добро од великог значаја, (Одлука „Сл. Гласник РС“ бр. 14/79).

Према Информацији о локацији бр. 350.1-1123/2023 од 8.03.2023. године које је издао Секретаријат за урбанизам и грађевинске послове, плански основ за израду техничке документације је:
· План детаљне регулације Старог језгра Земуна („Сл. Лист града Београда“, бр. 34/03; 
· План Генералне Регулације грађевинског подручја седишта јединице локалне самоуправе-град Београд, целине I-XIX („Сл. Лист града Београда“ бр. 20/16, 97/16,69/17, 97/17, 72/21 и 27/22) за катастарске парцеле 1248, 1249 и 1247/1 КО Земун.

Објекат садржи три функционалне целине – прва целина је централна спортска сала. Другу целину чине мање сале, комуникације, пословни простори а трећу целину чини затворени базен.

Објекат је у експлоатацији без свеобухватне и системске реконструкције. У протеклом периоду (од скоро 40 година) на објекту, вршени су радови на адаптацијама делова објекта и парцијалном текућем одржавању. На објекту су видна оштећења настала услед процуривања атмосферске воде и других хаварија на инсталационим системима. 

Сходно наведеном, потребно је извршити системску реконструкцију и адаптацију објекта и усклађивање са важећим прописима и стандардима за ову врсту објеката.


2.2. Функција и обликовање

Објекат спратности По+НП+ВП+3 је пројектован као слободностојећи објекат са главним улазом коме се приступа са платоа на коме је организован паркинг, и два бочна техничка улаза.

Највећи централни простор објекта је велика спортска дворана на првом спрату око које су на овој и вишим етажама формиране комуникације и пратећи садржаји, канцеларије и мање сале. Централна спортска сала је предвиђена за капацитет од 2.500 седишта. Уз централну салу постоји 5 свлачионица за спортисте и судије, са пратећим тушевима и мокрим чворовима. Испод трибина централне сале, налазе се простори бивших гардеробом који се сада користе као 2+2 спортске сале. Испод централне сале, на нивоу ниског приземља, налази се полуолимпијски базен димензија 25х12 метара са пратећим садржајима (мања сауна, кабине за пресвлачење, мокри чвор, 3 свлачионице, 2 канцеларије за инструкторе), као и неколико сала (борилачки спортови, гимнастичка сала, сала за пројекције, плесна дворана, изложбени простор и веслаоница). На вишим етажама, око ваздушног простора дворане, пројектоване су просторије за културне, уметничке и забавне садржаје и канцеларије.

Приступ објекту је адекватан генералној намени. Пешачки прилаз је дефинисан пространим платоом са паркингом испод кога се тренутно изводе грађевински радови на изградњи подземне гараже. Колски и главни пешачки приступ платоу су из Немањине улице.

Визуелним прегледом се уочава да је објекат у веома лошем стању услед дотрајалости и неадекватног одржавања. Процуривање атмосферске воде са крова, испаравања са базена, неадекватна вентилација и дотрајале инсталације су утицале на функционалност и хигијенско-техничку сигурност објекта. Објекат је додатно нарушен непланским адаптацијама (преграђивањем и пренаменом простора) при чему су се значајно сузиле јавне комуникације (ходници и хол) за посетиоце. Непланска проширивања се уочавају и на фасади на нивоу приземља где су простори који су дати у закуп проширивани ван габарита објекта на тротоар. Фасадне облоге и велике стаклене површине су у дерутном стању и не задовољавају важеће норме за енергетску ефикасност зграда. Кровни покривач и систем за одводњавање крова је у врло лошем стању које узрокује процуривање атмосферске воде у објекат.

С обзиром да је објекат дотрајао и са неадекватним старим инсталацијама, наружен бројним секундарним интервенцијама и непланским преграђивањем и дограђивањем, угрожен процуривањем и сл, неопходна је свеобухватна реконструкција и адаптација, делимична реорганизација и формирање нових функционалних целина, враћање објекта у изворни габарит са евентуалном доградњом теретног лифта/платформе са дворишне стране. Технички простори и инсталације се морају реконструисати према савременим захтевима и технологијама.

Неопходно је проширивање комуникација на прописану ширину за ову врсту објекта а према броју посетилаца и броју запослених. Према потреби, могуће је организовати простор за комерцијални садржај тако да не угрожава основну намену и функцију објекта.


[bookmark: _Hlk148688414]2.3. Kонструкција и материјализација 

Конструкцију објекта пројектовао је инж. Едмунд Балгач, са инжењером Мирославом Цонићем.

Објекат је слободностојећи, армирано бетонске рамовске конструкције, правоугаоне основе, димензија 68х54 m. Састоји се од спортске хале која је са три стране окружена анексима. Анекси су спратности По+Пр+3, са равним кровом. Испод хале постоји базен који је укопан на већој дубини од остатка објекта. 

Кровна конструкција изнад спортске сале је висећи систем једноструке ланчанице распона ~52 m, захваљујући коме се покривају већи распони без употребе унутрашњих ослонаца. За израду лаке висеће кровне конструкције примењено је преднапрезање у једном правцу и ободне кровне решетке. У другом правцу, постављене су ободне греде и трапезасти лим. 

Објекат је неадекватно одржаван током периода експлоатације. Осим санације кровног покривача 1996/97 године, на објекту нису рађене веће интервенције. Визуелним прегледом конструкције објекта констатовано је стање кровне конструкције изнад спортске сале. У том циљу је у току 2023. године урађен Елаборат о стању кровне конструкције хале Пинки у Земуну, израђен од стране Института ИМС у Београду. Закључак Елабората је да није угрожено гранично стање носивости али је стање употребљивости такво да је потребна замена комплетног кровног покривача, решавање проблема одводњавања кровних равни, решавање проблема ослањања ободне фасадне греде.

Значајна оштећења постоје на неконструктивним елементима и инсталацијама, услед дотрајалости и неодржавања. 

Највећи проблем у објекту представља процуривање крова. Уочени су трагови процуривања, како у анексима са равним кровом, тако и у спортској хали. Трагови цурења видни су како на плафонима, тако и на носећим аб рамовима (гредама и стубовима). Кровни покривач је у лошем стању, па су процуривања услед атмосферских падавина константна. Потребно је предвидети поуздано и трајно решење одвођења атмосферске воде са крова изнад велике сале.


1.1. Конструкција објекта – планирани радови

Пројектанту је на располагању Елаборат о стању кровне конструкције хале Пинки у Земуну, израђен од стране ИМС-а, 2023. године.

[bookmark: _Hlk162944857]Потребно је извршити визуелни преглед грађевинске конструкције објекта, у мери у којој је то могуће и израдити Извештај о прегледу грађевинске конструкције, са стручном анализом и предлогом мера за санацију.

Потребно је (у мери којој је то могуће):
· извршити комплетан преглед објекта,
· извршити потребна уклањања облога ради утврђивања димензија и стања елемената конструктивног система, 
· утврдити димензије и материјализацију елемената конструктивног система објекта,
· визуелни преглед 100% (односно у мери у којој је то могуће) конструктивних елемената. Визуелним прегледом проверити геометрију конструкције и појединих елемената,

Ако се прегледом утврде недостаци у техничким својствима грађевинске конструкције, мора да се спроведе накнадно доказивање да грађевинска конструкција у затеченом стању испуњава минималне захтеве прописа и правила у складу са којима је пројектована и изведена.

У случају да се покаже да затечена техничка својства грађевинске конструкције не задовољавају захтеве прописа и правила у складу са којима је грађевинска конструкција пројектована и изведена, потребно је спровести мере (поправке, санације, реконструкције) којима се техничка својства грађевинске конструкције доводе на ниво који задовољава минимум захтева тих прописа и правила, или је срушити односно уклонити.

За део подземне етаже утврдити стање укопаних зидова, као и зидова базена, са аспекта постојање влаге, или евентуалних процуривања, и по потреби предвидети сва потребна испитивања и санационе мере.

У складу са пројектом архитектуре и технологије, уколико се испостави потреба за функционалном организацијом која би утицала на измену постојећег статичког/ конструктивног система – спровести детаљније анализе и статички прорачун који ће омогућити овакве захвате. На основу сагледаног стања објекта и усвојене архитектонско - технолошко функционалне шеме, утврдити стабилност појединих конструктивних елемената и општу стабилност.

Пројектант треба да изврши све потребне истражне радове у мери којој је то могуће.

Техничком документацијом предвидети обавезу извођача радова да изврши преглед грађевинске конструкције објекта, првенствено у складу са из члановима 21. и 23. Правилника за грађевинске конструкције ("Службени гласник РС", број 89/2019, 52/2020 i 122/2020) и изради одговарајући Извештај / пројекат.

Потребно је извршити комплетан преглед објекта. Извршити потребна уклањања облога ради утврђивања димензија и стања елемената конструктивног система.

Обавити Главни преглед грађевинске конструкције , у складу са из члановима 21. и 23. Правилника за грађевинске конструкције ("Службени гласник РС", број ("Службени гласник РС", број 89/2019, 52/2020 i 122/2020) и израдити одговарајући Извештај / пројекат, у склопу техничке документације.

· 100% конструктивних елемената прегледати визуелно и проверити геометрију конструкције и појединих елемената,
· извршити снимање и проверити дебљину и стање АКЗ заштите челичне конструкције (количину испитивања одредити на лицу места у зависности од оштећења, на карактеристичним местима према процени пројектанта),
· минимум 5% извршити улатразвучно снимање варова или монтажних веза (на карактеристичним местима према процени пројектанта),

Уколико је одговарајућим стандардом обим прегледа дефинисан другачије од траженог, преглед извршити у обиму и у складу са одговарајућим стандардом.

Потребно је да извођач располаже довољним техничким капацитетом однодно да има на располагању следеће:

1. Акредитовану лабораторију према SRPS ISO/IEC 17025 за:
· Испитивање метала методама без разарања и методама са разарањем (заварени спојеви - методе VT, PT, MT, UT i RT према стандардима SRPS EN ISO 17637, SRPS EN ISO 3452-1, SRPS EN ISO 17638, SRPS EN ISO 17640 i SRPS EN ISO 17636-1), (метални материјали - методе VT, PT, MT, UT i RT према стандардима SRPS EN 13018, SRPS EN ISO 3452-1, SRPS EN ISO 9934-1, SRPS EN ISO 16809, SRPS EN ISO 5579), челични профили према стандарду SRPS EN 10306, или одговарајућe;
· Антикорозивну заштиту;
· Испитивање хемијског састава материjала;
· Испитивање грађевинских конструкција.

2. Акредитовано контролно тело према SRPS ISO/IEC 17020 које у свом обиму акредитације има контролисање челичних конструкција према SRPS EN 1090-1:2012 и SRPS EN 1090-2, или одговарајућe.


2.1. Архитектонски део – постојеће стање

У објекту спортског центра, подови су различитих обрада, од: мермера, вештачког камена, лимолеума, бетона, керамике, паркета, ламината, PVC облога, ливеног тераца. Обраде подова су у складу са наменом појединих простора, уз напомену да су поједини простори током времена мењали првобитну намену. Под централне сале је паркет (уграђен 2008. године).

Плафони у објекту су армиранобетонски, малтерисани а у појединим случајевима (ради развода инсталација) уграђени су малтерисани спуштени плафони.

Застакљење фронталне страна велике сале је изведено стаклом, са челичном растер конструкцијом за ослањање стакла. Челична конструкција за ношење стакла је кородирала, дотрајала и склона паду па представља опасност за безбедност корисника, радника и пролазника. Фасадна столарија је делом алуминијумска, делом ПВЦ.

Зидови су од: дрвених панела, армираног бетона, опекарских производа, стакла. Обраде зидова керамиком, су полудисперзијом, у складу са наменом просторија.

Простор базена је смештен у оквиру објекта Спортског центра. У току коришћења, услед проблема са кондензацијом и вентилацијом простора скинут је спуштени плафон. Објекат базена је лоциран испод централне сале.

У подрумским просторијама, у зони базена, налазе се простори у коме су смештени постројења термотехничке инсталације (измењивачи топлоте, котлови, грејачи), базенска постројења и опрема (базенски филтери, пумпе, мотори, разводи, компензацони базен), главни и помоћни електро ормани, радионица одржавања и друго. Сва напред наведена опрема је стара изузев око1/3 пумпи и мотора који су мењани или поправљани у протеклих 5-6 година. Цео наведени систем је концепцијски застарео у смислу енергетске ефикасности и степена корисности.

Канцеларијски простори су смештени јужном делу објекта, на етажи првог спрата.

Фасада објекта су мозаик плочице које су на појединим местима дотрајале и отпале. На тим местима фасада је накнадно малтерисана и бојена.

Објекат има два теретна лифта који по димензијама не задовољавају потребе објекта.

тренутни садржаји по етажама

сутерен
· техничке просторије,
· базенска техника,

ниско приземље
· базен и велнес центар са пратећим садржајима,
· спортске сале (гимнастика, борилачки спортови, мали фудбал и сл.),
· пратећи садржаји уз сале (тоалети, гардеробе, просторије за опрему и сл.),
· угоститељски објекти (кафеи и ресторан) са пратећим објектима,
· технички простор,

високо приземље
· сала за стони тенис,
· теретана,
· теквондо сала,
· продавнице спортске опреме,
· комерцијални садржај,
· техничка просторија,

први спрат
· централна спортска дворана са претпростором и пратећим садржајима (тоалети, гардеробе, просторије за опрему, остава, радионица и сл.),
· гимнастичка сала,
· мала сала,
· канцеларије,
· техничка просторија,
· две терасе,

други спрат
· простори за културне, уметничке, едукативне и забавне садржаје,
· канцеларије,
· техничка просторија,

трећи спрат
· ложе,
· плесна сала са пратећим садржајима,
· сала за аикидо са пратећим садржајима,
· учионице и простори за едукацију,
· канцеларије и пословни простори,
· техничка просторија,




2.2. Архитектонски део – планирано стање

Планирани садржаји – технолошко организациона структура

С обзиром на проток времена од изградње објекта до данас, израдити Идејно решење - технолошко функционалну шему – планиране намене простора и инсталација у објекту, са дефинисањем свих потребних капацитета, (усаглашену са тренутним и будућим потребама и оверену од стране надлежног Секретаријата и корисника).

Размотрити могућност да се задовоље стандарди за одржавање различитих званичних међународних спортских такмичења (кошарка, одбојка, рукомет, ватерполо, итд …), уз консултације са Секретаријатом за спорт. У том циљу, у фази израде идејног решења анализирати физичка ограничења објеката.

Испројектовати мултифукционалне просторије које би омогућиле несметано истовремено обављање различитих активности. У односу на предвиђене радове и нова решења извести све потребне статичке прорачуне и провере.

Приликом израде Идејног решења, извршити анализу синхрон плана постојећих унутрашњих инсталација, како би се дефинисало новопројектовано стање, са аспекта функционалности и одржавања.

За прихваћено Идејно решење - технолошко функционалну шему, потребно је израдити Идејнo архитектонскo решење, са приказом и техничким описом потребних инсталација и капацитета. Идејним решењем посебно решити функције и намене просторија у објекту. Идејно решење приредити у формату прописаном за прибављање Локацијских услова у оквиру ЦЕОП.


Пројектом предвидети следеће садржаје:

Напомена: Локације појединих садржаја не морају бити стриктно везане за етажу на којој су наведени.

ниско приземље :
· базен (размотрити могућност за смањење дубине базена ради економичног коришћења, уз задовољење спортских садржаја),
· велнес центар са пратећим садржајима, 
· размотрити могућности за изградњу малог базена до 0,8 м,
· мала дворана (простор Б.П.1),
· борилачка сала,
· простори за угоститељске и културне догађаје.


високо приземље :
· продавнице спортске опреме – главни улаз,
· простор за угоститељске и културне догађаје (простор А.ВП.3),
· универзална сала (простор А.ВП.6),
· теретана (простор Б.ВП.3),
· амбуланта.




први спрат :
· размотрити могућност за нови лифт / платформу (намењен за превоз разног терета за потребе централне дворане) у складу са просторним и урбанистичким могућностима,
· велика сала са пратећим садржајем (свлачионице, мокри чворови, техничке просторије...),
· две универзалне сале (простор испод јужне и северне трибине),
· простор за загревање - део ходника јужне трибине,
· канцеларије за спортске клубове - део ходника северне трибине.


други спрат:
· канцеларије са кафе кухињом - канцеларије управе центра (улаз Б) (у сарадњи са корисником биће дефинисани потребни капацитети – број запослених и потребан број канцеларија),
· универзална сала (балет, фолклор, борилачки спортови) (улаз Ц),
· канцеларије (улаз Ц),
· мала универзална сала и канцеларије - међупростор између улаза Б и Ц.


трећи спрат : 
· канцеларије, 
· почасне ложе,
· семафор са микс пултом.


напомене :
· уколико постоје могућности, уградити лифт / платформу за потребе централне дворане,
· активирати сва три улаза у центар.


Такође, у оквиру СЦ Пинки, потребно је предвидети:

· техничке садржаје:
· простор за продају улазница и сувенира, 
· простор за гардеробе посетилаца,
· простор за службу обезбеђења,
· рампе за приступ особама са инвалидитетом,
· потребне техничке просторије,
· потребнан број санитарних чворова за посетиоце, у складу са правилником о приступу особа са инвалидитетом,
· остале технолошки потребне просторије

· комерцијалне садржаје:
· предвидети просторе за локале опште намене и за остале комерцијалне садржаје, у складу са технолошком шемом и потребама корисника. Размотрити начин на који ће закупци плаћати трошкове потрошње електричне енергије и остале трошкове.

Напомена: У току пројектовања, могуће је предвидети и додатне садржаје.



Материјализација објекта и обраде
При пројектовању потребно је да сви примењени материјали задовоље важеће стандарде у погледу свих видова заштите (противпожарне, звучне, термичке и остале утицаје, у складу са законским и осталим прописима и нормама).

Материјализација
Генерално, на објекту је неопходно комплетно заменити спољни омотач (фасада и кров) као и све ентеријерске облоге. Материјале треба бирати и ускладити са захтевима енергетске ефикасности и наменом и захтевима просторија објекта.

Фасада
У складу са потребама енергетске ефикасности предвидети израду термоизолoване фасаде.

Кровни покривач
У складу са Елаборатом о стању кровне конструкције хале Пинки у Земуну, предвидети нови кровни покривач, према прописима за грађевинску физику, са отлањањем уочених недостатака тренутног кровног покривача. С обзиром на специфичну геометрију крова, и константне проблеме са продором атмјосферске воде кроз кровни покривач, потребно је предвидети поуздано техничко решење.

Спољашња и унутрашња столарија и браварија

Фасадне отворе обрадити новом столаријом/браваријом и застаклити тако да спољна стакла буду нискоемисиона. Сва улазна врата у објекат, врата ветробрана, врата која се интензивније користе (ради бољих механичких карактеристика) предвидети алуминијумска, са квалитетним оковим, са термопрекидима, застакљена (термоизолационим) сигуроносним стаклом.

Кровни покривач и лимарски елементи

Потребно је да кров задржи постојећи облик и габарит без измена. Утврдити стање кровног покривача са аспекта физичког стања, термоизолације, хидроизолације, начина одвођења атмосферских вода. Дуги низ година, присутан je проблем продора атмосферске воде кроз кров објекта у велику салу. Анализирати тренутно стање и предвидети комплетну замену кровног покривача.

Предвидети све потребне лимарске елементе, хоризонталне и вертикалне дилатације, опшивке свих продора и вентилација, олучне хоризонтале и вертикале.

Преградни зидови
У зависности од усвојеног технолошко организационог концепта, предвидети мобилне преграде или преградне зидове (материјализација у договору са инвеститором и корисником). Завршна обрада преградних зидова у складу са технолошким захтевима датих простора.

Хидроизолација
Уколико је потребно предвидети све потребне хидроизолације санитарних чворова, простора базена и свих других просторија у објекту чија намена захтева хидроизолацију. 

Предвидети санацију влаге свих просторија у подруму и ниском приземљу у којима се појављује влага.

Врсту и начин хидроизолације пројектовати у складу са конструктивним решењима објекта, зависно од нивоа подземне воде и могућности продора подземних, капиларних и атмосферских вода.

Завршне облоге подова / зидова
Подне облоге у зони свих улаза у објекат потребно је да буду безбедне и отпорне на атмосферске утицаје. Рампе уз улазе предвидети у складу са техничким стандардима приступачности. Рампе предвидети у одговарајућем материјалу са противклизном профилацијом.

Утврдити стање облога подова/зидова унутар објекта и предвидети репарацију / замену. Завршне обраде подова/зидова унутар објекта, предвидети у складу са технолошким захтевима и наменом просторија. Подне облоге у зони базена и пратећих простора треба да буду безбедне и противклизне.

Утврдити стање и уколико је потребна замена подних/зидних керамичких плочица, предвидети облагање противклизним киселоотпорним керамичким плочицама (у базену и у просторима који су у склопу функције базена), са потребном хидроизолацијом. На свим подовима формирати прописне падове.

[bookmark: _Hlk162947947]У простору велике спортске дворане на поду је паркет. Утврдити стање паркета и предложити репарацију / замену (подом који задовољава стандарде за одржавање међународних такмичења).

У склопу спортске сале налазе се свлачионице са мокрим чворовима. Потребно је утврдити стање и по потреби извршити комплетну реконструкцију мокрих чворова (санитарије, инсталације, подне и зидне облоге).

У делу објекта у којем је смештен базен, омогућити приступ особама са посебним потребама садржајима у зони базена.

Утврдити стање и уколико је потребно предвидети комплетну реконструкцију просторија са тушевима, тоалетима, свлачионицама (санитарије, инсталације, подне и зидне облоге).

Плафони
Спуштени плафони (монолитни и касетирани) могу се предвидети и у просторијама где је потребно да се сместе трасе инсталација. Остале плафоне предвидети у складу са функцијом и наменом просторија.

Теретни/путнички лифт
Размотрити могућност за нови лифт, за потребе централне дворане. 

2.3. Заштита од пожара

· У склопу објекта постоји хидрантска мрежа. Потребно је утврдити стање и по потреби пројектовати нови систем.

· Новипројектовано стање:
· инсталацију аутоматске дојаве пожара у целом објекту,
· паничну расвету,
· противпожарну заштиту челичних конструкција објекта
· противпожарну заштиту преднапрегнутих елемената конструкције,
· и све остало у складу са прописима.


2.4. Енергетска ефикасност
Реконструкцију објеката пројектовати тако да одговорним архитектонским решењем (пасивним мерама ЕЕ и примењеним материјалима) и опремањем обезбеди смањење трошкова одржавања и потрошње енергије у експлоатацији објекта. Пре завршетка комплетне техничке документације потребно је разрадити елаборат енергетске ефикасности према важећем правилнику:
1. за обезбеђивање побољшања енергетског разреда за најмање један разред.

Уз поменут елаборат потребно је дати и предлог мера за унапређење енергетске ефикасности и анализу тих мера извршених на основу:
- инвестиционих трошкова за спровођење датих мера,
- експлоатационих трошкова (трошкови енергије, радника, одржавања, радни век),
- остварене енергетске и економске добити током експлоатације тј. уштеде енергије и
- прорачуна периода отплате инвестиције за спроведене мере.

Пројектант је дужан да инвеститору предложи на усвајање најефикасније и најекономичније решење, имајући у виду инвестиционе, експлоатационе и трошкове одржавања. 

[bookmark: _Hlk110247162]Размотрити могућности за примену алтернативних енергетских система (соларна енергија за загревање воде, соларна фотонапонска енергија. Коришћење топлоте базенске воде …). Урадити техноекономску анализу испативости примене наведених алтернативних енергетских система. Проверити носивост конструкције објекта у случају уградње соларних панела и евентуално додатне опрема и инсталација. У случају потребе предвидети потребна ојачања.


3. Хидротехничке инсталације
Постојеће стање

Објекат је прикључен на уличну водоводну мрежу у улици Градски парк. Снабдевање објекта за санитарне и противпожарне потребе је преко заједничког прикључка са водомером за обе мреже. 

Канализација унутар објекта је изведена по сепарaтном систему, (одвојене мреже фекалне и атмосферске канализације): Објекат је прикључен на уличне мреже атмосферске и фекалне канализације у Немањиној улици.

Постојеће инсталације водовода и канализације су дотрајале и у функционалном смислу не задовољавају (одводњавње крова објекта, недоступност инсталација за одржавање).

Део постојећих инсталација водовода и канализације као и санитарија у објекту je током експлоатације мењан у складу са потребама и расположивим средствима, али све локално, тако да су присутне разлике у квалитету.

Потребне интервенције
Пројекат водовода и канализације урадити у складу са архитектонско грађевинским пројектом, условима и прописима ЈКП ″Београдски водовод и канализација″, важећим прописима о противпожарној заштити и санитарним прописима, уважавајући специфичне потребе намене објекта.

Рециклирање коришћене базенске воде

Анализирати количине и размотрити могућности за поновно коришћење употребљене базенске воде. Размотрити могућност за коришћење рециклиране воде за испирање санитарија и друге техничке потребе (уз одговарајући предтретман).

Размотрити могућност за коришћење атмосферских вода са кровних равни.

Водовод
Санитарна мрежа
Нову мрежу санитарне воде у објекту предвидети од полипропиленских цеви. Пројектовати одговарајући број вентила (код точећих места) уз обавезан централни вентил за затварање дотока воде у сваком санитарном чвору. На местима где је инсталација видна (ван зидова) предвидети одговарајућу термоизолацију цеви.

Снабдевање топлом водом и одговарајуће инсталације предвидети у складу са техничким решењем за цео објекат. 

Хидрантска мрежа
Хидрантска мрежа мора бити раздвојена од санитарне водоводне мреже. У случају да хидраулички прорачун покаже да расположиви притисак у уличној мрежи водовода (на месту водоводног споја за објекат) није довољан за исправно функционисање мреже, потребно је предвидети пумпно постројење за повишење притиска. Цевовод хидрантске мреже у објекту треба да буде од челичних поцинкованих цеви, све у складу са важећим приписима о противпожарној заштити. Утврдити стање постојеће хидрантске мреже и испитати могућност да се иста укључи у решење заштите од пожара целог објекта.

Канализација 
Фекална канализациона мрежа 
У складу са идејним решењем објекта, пројектовати нову мрежу фекалне канализације предвидети унутар објекта од нискошумних трослојних ПП канализационих цеви. 

Атмосферска канализациона мрежа
За одводњавање крова објекта предвидети комплетно нову мрежу атмосферске канализације са прикључком на уличну мрежу атмосферске канализације у складу са условима ЈКП "Београдског водовода и канализације". Уколико је потребно, око подземних делова објекта предвидети дренажни систем.

У складу са будућим кровним покривачем објекта, преиспитати функционалност, број и попречне пресеке система за одводњавања крова хоризонталним и вертикалним олуцима и повезати их на мрежу кишне канализације. Уколико је потребно предвидети корекције наведеног система. Предвидети нов систем за одводњавање крова (хоризонтални и вертиклани олуци и одводни канали).

Санитарије и галантерија
Број и распоред санитарних уређаја у свим санитарним чворовима предвидети у скпаду са архитектонско-грађевинским пројектом и важећим техничким прописима и нормативима, као и са захтевима инвеститора. Сва санитарна опрема и галантерија мора бити снабдевена пратећим деловима за нормално функционисање и правилно коришћење.

Тушеве предвидети са предмешачем. Предмешаче топле воде поставити на место доступно само особљу које одржава објекат. Постојеће мешаче и батерије тушева заменити сензорским. Туш главе имплементирати у зидове или плафоне, евентуално уз постављање плафонских туш антивандал млазница/глава. 

У тоалетима поставити антивандал санитарије и батерије. Предвидети санитарије од инокса. WЦ шоље поставити на под, са хоризонталним одводом у зиду. Писоаре и WЦ шоље предвидети сензорским испирачем, а батерије на умиваоницима са сензорским активирањем (напајање на струју). 

Базенска техника
Предвидети комплетну замену/реконсктрукцију базенске технике енергетски ефикаснијим и експлоатационо јефтинијим системима. Предвидети опрему за аутоматско мерење квалитета базенске воде и дозирање хемикалија. Уколико је могуће предвидети базенски прекривач.

За потребе грејања воде унутрашњег базена и велнес центра, у прелазном периоду у току године предвидети акумулацију топле потрошне воде (ТПВ) у виду резервоара адекватне запремине са измењивачима топлоте са могућношћу прикључења свих пројектом предвиђених топлотних извора.


4. Електроенергетске инсталације

Напајање објекта електричном енергијом из дистрибутивне мреже је у приземљу, у техничком блоку са трансфотматорском станицом ТС 10/0.4kV, капацитета 630kVA, са припадајућим разводним постројењем и местом мерења електричне енергије на страни ниског напона. 
За потребе снабдевања електричном енергијом и опремања објекта електроенергетским инсталацијама, израдити пројекат којим треба обухватити / решити прикључак на ел.енергетску дистрибутивну мрежу, заједно са мерењем потрошње, у свему према добијеним Техничким условима ЕДБ-а.


Демонтажа постојеће електроенергетске инсталације и опреме
Предвидети потпуну демонтажу постојећих инсталација и опреме, а за инсталације постављене у зидове и плафоне демонтирање само у обиму који омогућава приступ тим инсталацијама при припреми за постављање нових инсталација свих врста или због потребе обављање арх. грађевинских радова, радова на инсталацијама водовода и канализације и термотехничким инсталацијама.


Дизел агрегат
За потребе резервног снабдевања дела потрошача електричном енергијом, извршити избор дизел генератора у смислу капацитета, места и начина постављања и повезивање у ел.енергетски развод 0,4 kV.


Електроенергетски развод 0,4 kV.
Све електричне инсталације пројектовати као нове.

За развод електричне енергије у објекту предвидети примену инсталационих каблова са изолацијом без халогена, типа N2XH за стандардну примену и NHXHX FE180/Е90 за уређаје и системе који морају да задрже функцију у случају пожара. 

На основу детаљног сагледавања максималне једновремене снаге свих потрошача, одредити потребан број и пресек напојних каблова проверених на дозвољени пад напона и подносиво оптерећење. Напојни каблови морају имати 20% резерве.

Разводни ормани морају бити израђени од два пута декапираног лима са вратима, бравом и једнообразним кључем за цео објекат. Диманзије ормана морају бити такве да располажу резервним простором од 30%. Разводне ормане опремити аутоматским прекидачима и свом потребном опремом. Ормане предвидети за уградњу у зид или на зид зависно од места уградње.


Инсталација прикључница и прикључака
Предвидети електричну инсталацију монофазних и трофазних прикључница и прикључака опште намене и за потребе технологије. Број и распоред прикључница одредити према намени простора и распореду технолошких потрошача. Уколико је потребно, предвидети инсталацију за систем електричног загревања олука, сливника и окапница на крову. 

Инсталацију прикључница и прикључака предвидети кабловима са безхалогеном изолацијом типа N2XH или NHXHX FE180/Е90 уколико морају да задрже функцију у пожару.

Инсталација електричног осветљења
Предвидети опште, наменско и сигурносно осветљење.
Осветљење спортске сале пројектовати у складу са потребама одржавања међународних такмичења и реализације ТВ преноса.
Ниво осветљаја предвидети према стандардима и препорукама за одређени тип просторије. Тип светиљке и распоред одабрати према намени просторије, прорачуну и предлогу пројектанта ентеријера.

Инсталацију електричног осветљења предвидети кабловима са безхалогеном изолацијом типа N2XH или NHXHX FE180/Е90 уколико морају да задрже функцију у пожару.

Противпанично осветљење предвидети светиљкама са сопственим напајањем у виду Ni-Cd батерија са аутономијом од мин 3h. Предвидети и систем за надзор сигурносних светиљки.


Заштита од електричног удара
За заштиту од електричног удара индиректним додиром предвидети аутоматско искључење напајања реаговањем заштитног уређаја најближег месту квара у систему заштите TN-C-S. Систем заштите употпунити главним и допунским изједначењем потенцијала.


Инсталација уземљења и громобрана
За потребе заштите од последица атмосферских пражњења потребно је с обзиром на старост објекта предвидети нов систем уземљења и громобрана. 


Електромоторни погон термотехничких потрошача
Предвидети електричне инсталације за напајање потрошача грејања, вентилације и климатизације и противпожарне инсталације, а у свему према подлогама из термотехничког пројекта и пројекта заштите од пожара.

За напајање, пуштање у рад и управљање горе наведених потрошача предвидети разводне ормане смештене у машинским салама и електропросторијама у објекту. Ормане противпожарних система напојити са дизел генератора, а ормане система грејања, вентилације и климатизације напојити са мреже.

Регулационе и управљачке функције свих система грејања, вентилације и климатизације остварити преко модула централног система за надзор и управљање. Предвидети могућност избора места управљања позицијама изборним преклопкама (Р-0-А). Све заштитне блокаде (мраз, пожар, ЦО и сл.) морају бити у функцији у свим режимима рада.

Омогућити да се у случају пожара, на сигнал са противпожарне централе, сви системи вентилације искључе, а инсталације одимљавања и надпритиска укључе, како би се спречило ширење пожара.

Потрошаче свих система напојити са одговарајућих разводних ормана безхалогеним, а оне који су у функцији за време пожара и ватроотпорним кабловима, који се полажу по регалима, по зиду на обујмицама и у заштитним цевима.

Целокупну инсталацију пројектовати у свему према важећим прописима за ову врсту инсталација. 

Централни систем за надзор и управљање
Сви пројектовани термотехнички системи и опрема треба да омогуће централни надзор и управљање у оквиру централног система објекта.

Пројекат аутоматске регулације за систем климатизације и грејања урадити на бази машинског пројекта термотехничких инсталација. 

Предвидети савремени надзорно-управљачки систем дистрибутивног типа, базиран на програмибилним логичким контролерима које самостално обављају функције надзора, управљања, мерења и регулације.

Центални систем треба да повеже следеће технолошке целине:
· систем базенске технике,
· термотехничка постројења (клима коморе, чилер, вентилационе системе, топлотну подстаницу итд.)
· хидротехничке инсталације
· противпожарну инсталацију
· дизел агрегат
· лифтове
· унутрашњу и декоративну расвету објекта
· главне електро енергетске ормане
· осветљење у комуникацијама

Опрему централног надзора и управљања повезати командно-сигналним кабловима са изолацијом од безхалогеног материјала, одговорајућег типа и броја проводника на основу врсте и броја сигнала који се њима преносе.

Предвидети комуникациону мрежу између микропроцесорских подстаница, комуникационих интерфејса и операторске радне станице преко одговарајућих комуникационих каблова и опреме.

При изради пројекта, пројектант је дужан да води рачуна о поштовању свих важећих закона, прописа и стандарда.


ТЕЛЕКОМУНИКАЦИОНЕ И СИГНАЛНЕ ИНСТАЛАЦИЈЕ

Постојеће телекомуникационе инсталације не одговарају захтевима објекта.

Предлог планираних активности на телекомуникационим инсталацијама

Потребено је предвидети следеће телекомуникационе и сигналне инсталације и системе:

· Електронску комуникациону мрежу (ЕКМ) на принципу структурног каблирања, cat.6а, у складу са стандардима ISO/IEC 11801 и EN 50173 или одговарајућe, која треба да омогући пренос говора, видео сигнала, Интернета, статусних сигнала, разних контролних и управљачких сигнала,... тј. за реализацију телефонске комуникације, умрежавање рачунара и за рад свих система који раде на IP платформи. Утичнице и "линкове" предвидети у канцеларијском простору, у угоститељском, спортско-рекреативном и техничком делу објекта и у свим другим просторима и просторијама где за то има потребе. 

· Систем разгласа за емитовање спортских информација и резултата, општих и сервисних обавештења, позадинске музике, радио-преноса.... Овим системом "покрити" цео објекат са могућношћу аудио-зонирања по функционалним целинама. 

· Систем IP видео надзора за надгледање периметра објекта и улаза у објекат односно гледалишта, холова и комуникација у објекту. У склопу система предвидети неопходну централну, мониторинг и управљачку опрему и адекватан апликациони софтвер за комплетирање предметног система као функционалне целине. Надзорне мониторе лоцирати на пријавницу главног улаза. 

· Телефонски систем и дистрибуцију Интернета предвидети преко ЕКМ. У склопу овог система планирати савремену дигиталну кућну аутоматску телефонску централу за реализацију интерних телефонских веза као и комуникацију са „спољним светом“. Планирати и бежични приступ Интернету. Задржати постојећу кабловску трасу кроз објекат за развод каблова телекомуникационог привода.

· Стабилни систем за дојаву пожара у складу са релевантним прописима. Предвидети и све потребне извршне функције. Систем планирати као модеран, дигитални, адресабилни систем са могућношћу комуницирања са осталим техничким системима. Контролно-управљачку јединицу (централу или конзолу) лоцирати у дежурној служби док елементе у пољу распоредити по објекту сразмерно намени и величини просторије, технолошком процесу који се одвија у њој, ометајућим факторима за детекцију пожара, очекиваном индикатору пожара (ватра, дим пламен), пожарном ризику и пожарном оптерећењу простора. 

· Видео интерфон планирати на свим улазима у објекат. Унутрашњу јединицу (дисплеј са аудио јединицом и тастерским сетом) сместити у пријавницу главног улаза.

· Контролу приступа за контролу и регулисање уласка у објекат и приступа појединим просторијама. 

· Систем за пријем и дистрибуцију ТВ сигнала предвидети за повезивање на кабловску мрежу локалног кабловског дистрибутера (КДС провајдера). 

· Систем за дистрибуцију и приказ реалног времена у објекту (спортско-рекреативни простори, холови, комуникације...). Секундарни сатови треба да буду једнострани и/или двострани у зависности од локације инсталирања. 

· Oбједињени систем продаје и контроле коришћења услуга (улазнице, коришћење ормарића у свлачионици, могућност безготовинског плаћања услуга на бази безконтактних наруквица, интегрисани систем контроле коришћења услуга...).

· Систем спортских „семафора“ предвидети за приказ спортских садржаја и информација (резултат, време, учесници, метео подаци...). Систем треба да буде савремен, информативан, комуникационо компатибилан... „Семафоре“ лоцирати у спортској сали и на базену. Габарит дисплеја, осветљај, величину слова... прилагодити простору за који је дисплеј намењен. Садржај приказа и друге корисничке захтеве усагласити са Инвеститором. 


5. Термотехничке инсталације

Пројекат термотехничких инсталација пројектовати на основу АГ подлога, технолошких захтева и важећих прописа и стандарда за ову врсту објеката и инсталација.

Пројектом предвидети:
· демонтажу машинске опреме и инсталација
· грејање, 
· хлађење,
· вентилацију и 
· припрему санитарне топле воде и базенске воде. 

Приликом пројектовања размотрити могућност примене система којима се повећава енергетска ефикасност објекта као и:
· локалну регулацију система грејања са термостатским вентилима у анти-вандал изведби,
· могућност да се довод топлоте искључи или редукује у просторијма које се повремено користе, 
· независне изворе грејања/хлађења локала опште намене
· изолацију дела цевне и каналске мреже,
· соларне системе за припрему топле воде,
· рекуперацију/регенерацију топлоте отпадног ваздуха, отпадне санитарне и базенске воде, 
· опрему и уређаје са високим степеном корисности,
· електромоторе са променљивим бројем обртаја, 
· мере оптимизације експлоатације техничких система кроз увођење аутоматског управљања рада система грејања, хлађења, ветилације и припреме СТВ. Термички параметри средине се одржавају на жељеном нивоу само у периоду коришћења просторија у објекту,
· повезивање термотехничких система на ЦСНУ.

Новопројектоване инсталације и уређаји морају бити приступачни за одржавање.


Oбјекат се тренутно напаја топлотном енергијом из сопствене котларнице на мазут преко два котла капацитета 2х800=1600kW. Гориво-мазут лагерује се у два подземна резервоара запремине 100m3. У складу са Планом квалитета ваздуха у ангомерацији Београд (Сл.лист Града београда бр. 46/21) предвиђено је гашење котларнице.

Топлотни извор усвојити на основу техно-економске анализе инвестиционих трошкова, трошкова експлоатације и одржавања могућих топлотних извора на локацији. Усвојити најекономичији топлотни извор са аспекта експлоатационих и трошкова одржавања.

Унутрашње пројектне параметре усвојити према намени просторија, условима боравка и режиму коришћења, технолошким захтевима уграђене опреме, условима узајамне повезаности појединих просторних, функционалних и радних целина.

Топловодно грејање

Грејна тела предвидети у складу са наменом просторија у одговарајућој заштити од корозије. Предвидети грејна тела која одају топлоту зрачењем и конвекцијом и лако се одржавају (чисте). Размотрити могућност увођења подног грејања око базена.

Хлађење 

Предвидети хлађење према намени просторија.

Климатизација и вентилација 

Предвидети енергетски ефикасне системе за климатизацију спортске сале и базена. Намена спортске сале и базена су тренинзи и такмичења. Пројеком архитектуре ће бити дефинисан број гледалаца.

Предвидети вентилацију за све просторије где не постоји могућност природног проветравања или чија намена то захтева.



Припрема санитарне топле и базенске воде

Предвидети централни систем за припрему СТВ. За потребе грејања воде базена и велнес центра, размотрити могућноcт прикључења свих пројектом предвиђених топлотних извора. 

Размотрити могућност рекуперације топлоте отпадне воде од тушева. Систем мора да осигура поуздан рад, узимајући у обзир да отпадна вода од тушева садржи нечистоће и масноћу.


Системи аутоматске контроле и регулације

Све термотехничке системе опремити елементима за аутоматску контролу и регулацију. У складу са потребама функционисања објекта, предвидети могућност различитих режима рада термотехничких инсталација (дневни, ноћни, празнични идр.) по зонама.

Управљачке јединице инсталација и опремa морају бити лако доступне корисницима. 
Предвидети повезивање на ЦСНУ.


Лифтови

У објекту, уз техничке улазе, постоје два лифта, од којих је један у функцији. Димензије ових лифтова не задовољавају потребе Центра, пре свега активностима које су предвиђене у централној дворани. С тим у вези:

· Предвидети замену 2 постојећа путничко-теретна лифта новим. Димензије кабине и носивост прилагодити АБ возном окну тако да се максимално искористи простор. 
· Размотрити могућност за нови лифт / платформу (намењен за потребе централне дворане) у складу са просторним и урбанистичким могућностима. 





У Београду, март 2024. године

Пројектни задатак израду техничке документације за реконструкцију објекта СЦ Пинки, Земун, Београд
